
S.U.F.O.I. og »UFO-NYT« 

Det er S.U.F.O.I.’s mening gennem „UFO- 
NYT“ at fremme kendskabet til og interes¬ 
sen for, hvad der foregår på UFO-fronten. 

De i „UFO-NYT“ offentliggjorte artikler 
fremtræder som bidrag til kendskabet og for¬ 
ståelsen af UFO-forskningen i dens forskel¬ 
lige former, uden at S.U.F.O.I. nødvendigvis 
anerkender de tanker, som måtte fremkomme 
heri, og uden at organisationen hæfter for 
de fremsatte meninger. 

* ( AKTUELT ) * 

★ 

Advarsel! 

International Films Coy., Milano. 

Franco Po lim en i, udgiver og ejer af det ita¬ 
lienske magasin „Spazio e Vita" (rummet 

og livet) Via Fezzan 53, Rom, rapporterer 
følgende: 

International Film Co. i Milano, er i gang med 
at producere en film om „virkelige UFO’s“, ba¬ 
seret på forskellige „tallerken forfalskninger* 4 , la¬ 
vet af en tysk fotograf ved navn Andreas Epp. Til 
at drive deres reklamekampagne bruger de følgende: 
„Mennesker fra andre planeter er allerede kommet 
til Milano, for at kontrollere den tekniske udvik¬ 
ling. Disse har dobbelte pander, o.s.v.“ Hvem be¬ 
taler denne fantastiske produktion? Har Adamski 
ret, når han taler om „ oppositionen“ hvilket så 
sandelig er et navnløst mangehovedet uhyre, fedet 
op for vores penge, i form af skatter. 

To reproduktioner af disse „tallerken forfalsk- 
ninger“ er udkommet i maj-juni i „Spazio e Vita“ 
med et særligt „dementi" skrevet af Franco Poli- 
meni. 

Lad denne Forfalskning blive kendt overalt! 

Flyvende tallerken materiale kan leveres af mr. 
Desmond Leslie og mr. George Adamski. 

★ 

Det ser i øjeblikket ud til, at mange kræfter 
er sat ind på at forplumre det sande billede. 
Der kommer i denne tid advarsler fra alle egne 
af kloden. 

Der er tilsyneladende for alvor gået politik 
i de flyvende tallerkener, og der skimtes tre 
årsager: 

1. Der kan laves penge. 

2. Sekteriske interesser kan tillempes. 

3. Sagen kan latterliggøres. 

Hr. Mikalek fra Chile sælger i øjeblikket, 
hvad han kalder „adgangsbilletter til Venus“, 
samtidig med at han fortæller, at rummenne¬ 


skene har udnævnt ham til kommende diktator 
for planeten Jorden. 

Hjemmets „tallerkenartikel" for et par uger 
siden indeholdt løgnagtige påstande om George 
Adamski — men også en hel del generelle 
sandheder om visse „UFO - grupper‘ £ . Omtalte 
„Prins Nepsom" fra planeten Tythan 8]/ 2 lys¬ 
år borte er en gammel kending. I 1934 hed 
han Lee Childres. Han rejste dengang rundt 
og fortalte, at rummenneskene på en båndop¬ 
tager havde opfordret ham til at starte en ny 
religion!!! — Det lykkedes ikke! 

Jeg må atter løfte en advarende finger. Der 
er også personer i Danmark, som påstår, at de 
har forbindelse med rummenneskene ad „my¬ 
stiske kanaler". — Hvis disse personer stikker 
hovederne længere frem, vil der herfra blive 
udsendt en advarsel til offentligheden, og nav¬ 
nene vil blive offentliggjorte. 

Lad os holde Skandinavien fri for åndema¬ 
gere og religiøst hysteri. H.C. 

★ 

Fra Japan, New Zeeland, Australien, Kanada, Bra¬ 
silien, England, Frankrig og de Forenede Stater og 
mange andre lande modtager vi stadig informatio¬ 
ner, enten direkte gennem vore forbindelser eller 
gennem pressen om observationer eller landinger af 
flyvende tallerkener. Nogle af UFOerne fremkalder 
en utrolig varme, andre standser bilernes motorer, 
andre på den anden side oplyser hele den egn, 
hvorover de befinder sig. Det er umuligt at nævne 
alle de enkeltheder, som er rapporteret. Vi nøjes 
derfor med at bringe enkelte korte beretninger, så¬ 
ledes at læseren kan få et lille indtryk af, hvad der 
ses andre steder. 


Fra 1. januar vil UFO-NYT frem- 
træde med indholdsfortegnelse 
og fortløbende sider 

Artikel fra „Weltraumsbote" nr. 43-45 1959. 

I juni 1908 skete der noget i den sibiriske Taiga, 
som i lange tider blev betragtet som den største na¬ 
turkatastrofe, da man ikke kunne tænke sig andet 
end et sammenstød mellem en kæmpestor meteor og 
jorden. 

(Taiga = Det russisk sibiriske skovområde, ver¬ 
dens største, dækkende % af jordens skovareal. Be¬ 
står hovedsagelig af lærk, fyr og gran, mod syd¬ 
grænsen også af birk, lind, eg og ær, adskilt af bæl¬ 
ter af sumpe, græs og agerland. Overs. anm.) 

Men en dag i året 1953 blev denne antagelse om¬ 
hyggelig prøvet og gennemgået af den russiske pro¬ 
fessor Liapunow — og modbevist. Bladet „Semaine 
du Monde“ (Paris) fra 5. juni 1953 helligede sig 
denne tildragelse i en længere artikel så vel som 
professor Liapunow’s tanker. 

Nedenstående er et delvis uddrag af artiklen. 

Tidligt om morgenen den 30. juni 1908 kom et 
enormt flyvende objekt til syne på himlen over 
Podkammenaia - Tunguska i Centralsibirien. (Stedet 
er beliggende mellem 90 og 100 grader østlig bred¬ 
de og mellem 60 grader nordlig længde og den 
nordlige polarkreds. Overs. anm.). Objektet var cy¬ 
lindrisk og lignede en gigantisk gulerod. Den for¬ 
reste del var mere rund end den bageste, som havde 
form som en ten. I dets spor hvirvlede flammer, 
hvidglødende damp og småbitte glimmerdele. Ob¬ 
jektet kom fra SØ og bevægede sig mod NV. Høj¬ 
den aftog hurtigt. Den forsvandt i horisonten og 
forlod dermed beboede egne. Under den var her¬ 
efter kun den „Stenede Tunguska" med dens skove 
og sumpområder. 

Pludselig rystede jorden. Objektet måtte have 
ramt jordoverfladen. Så kraftigt var stødet, at samt¬ 
lige jordskælvsstationer på jorden registrerede dette. 
Det derpå følgende tordenskrald kunne mærkes over 
1000 km bort. I en afstand af 600 km blev menne¬ 
sker og dyr kastet omkuld. I floderne, som blev 
trængt ud af deres leje, druknede flokke af dyr. 
260 km fra nedslagsstedet faldt mennesker i afmagt. 
En søjle af ild og opløst metal rejste sig 20.000 m 
op i luften. Varmen kunne mærkes 85 km borte. I 


100 timer kredsede en lufttrykbølge om vor planet. 
Nogle videnskabsmænd mente, at „aerolitten* 4 måtte 
have vejet 50.000 t andre kom til et resultat på 
500.000 t, og at objektets hastighed måtte have væ¬ 
ret flere 10.000 km/t. I flere nætter var himlen 
mærkelig lys. „Skyer oplyst indefra" svævede over 
jorden i ca. 80.000 m højde. Man kunne læse og 
fotografere om natten — endog ved kanten af At¬ 
lanterhavet. Fra begyndelsen af juli måned og halv¬ 
anden måned frem i tiden havde hele den vestlige 
halvkugle et tusmørkelignende skær, hvilket man til¬ 
skrev „pulveriseringen af meteoret". 

Beregninger, som man anstillede på grundlag af 
forskellige fakta, godtgjorde, at „meteoret" ikke var 
af traditionel, men ukendt art og natur. Den første 
ekspedition fandt i stedet for den uigennemtrænge¬ 
lig Taiga millioner af forkalkede (og ikke blot 
brændte) træstammer. Omkring nedslagsstedet (et 
sumpområde på ca. 10 km i diameter) lå alle træer 
vifteformet, alle træers kroner viste præcis bort fra 
centrum. Efter nedslag af meteoriter var sligt aldrig 
bemærket før. 

Også objektets flyvning mod jorden var aftegnet. 
Træer, som var væltet, dannede en korridor på flere 
kilometers længde. Mærkværdigvis pegede alle disse 
træers kroner mod SØ — altså i den retning, hvor¬ 
fra objektet var kommet. Hist og her stod endnu 
nogle forkalkede stammer. Store dele af steppesko¬ 
ven var dog intakt. Eksplosionstrykket havde kun 
ramt skoven i visse områder, en karakteristisk ting 
som aldeles ikke passede ind i meteor-billedet. Der 
fandtes flere kratere, som måtte stamme fra dele 
af objektets nedslag, men trods omhyggelig under¬ 
søgelse af flere kratere kunne man ikke finde det 
ringeste spor efter meteoriter. (Kraterne viste sig se¬ 
nere at være naturlige). Yderligere 2 ekspeditioner 
i 1928 og 1929 kom til det samme resultat — end¬ 
skønt de anvendte elektromagnetiske detektorer. 

Af alt dette erkendte professor Laipunow, at der 
kun var én plausibel forklaring: Det må have drejet 
sig om et rumskib af ukendt oprindelse. Rumskibet 
måtte have bestået af en legering af ikke-magnetiske 
metaller (aluminium eller magnesium) og måtte være 
eksploderet over jorden. 

Foranstående fremkom allerede i 1954 i en be¬ 
mærkelsesværdig bog af Jimmy Guien: Les Soucou- 
pes Volantes viennent d’un autre Mond. I mellem- 

tiden har en ny ekspedition under ledelse af meteor¬ 
forskeren L. A. Kulik bragt nye væsentlige enkelt¬ 
heder med tilbage. 

I marts 1959 gik en opsigtvækkende artikel gen¬ 
nem den tyske presse såvel i øst som i vest: den rus¬ 
siske lærde, professor Alexander Kasanzew gik i 
brechen for rumskibsteorien. 

Han udgav i 1958 en bog: Gæsten fra Kosmos** 
(Moskva statsforlag), hvori han har sammenfattet 
alle de argumenter, som taler for en atomeksplosion: 

1. Det står fast, at der har fundet en eksplosion 
sted. Energien er anslået til 100 billioner watt/ 
sek. 

2. Objektet må være eksploderet i luften, fordi der 
ikke findes noget krater. Et meteor af dette om¬ 
fang ville have efterladt sig et sådant. Det be¬ 
rømte meteor i Arizona slog et hul på 1300 m 
i bredden og 190 m i dybden. Objektet fra Si¬ 
birien må have haft en væsentligere større masse. 
Et krater har det imidlertid ikke efterladt sig. 
(løvrigt: et meteor er ikke sjældent, et kæmpe¬ 
meteor er det derimod). En eksplosion af et ra¬ 
dioaktivt meteor er slet og ret utænkeligt. 

3. Efter udsagn fra endnu levende vidner sås en ild¬ 
kugle fra hvilken en ildsøjle steg mod himlen — 
akkurat som ved en atomeksplosion. 

4. I dagevis observeredes såvel i Europa som i Nord¬ 
afrika i stor højde lysende, gulgrønne ofte i det 
rosa gående skyer. Dette kan kun forklares med 
en atomar kædereaktion. (Flere detonationer var 
da også blevet hørt). 

5. I hele omegnen fandtes ingen meteorsplinter. 
Derimod blev der for 2 år siden fundet metal¬ 
stykker, som ikke forekommer i meteorer. 

6. Akkurat som ved en atomeksplosion lå tyngde¬ 
punktet af eksplosionen i Tunguska fjernet noget 
fra ulykkestedet. 

7. Kort tid efter eksplosionen opstod gådefulde syg¬ 
domme blandt de i nærheden boende nomader 
(de lignede de strålingsskader, som man senere 
lærte at kende i Hiroshima og Nagasaki). 

8. Undersøgelse af russiske rumfartseksperter har 
godtgjort, at konstellationen den 30. juni 1908 
var sådan, at en flyvning Venus - Jorden var sær¬ 
lig gunstig. 

9. Efter beregninger og øjenvidneberetninger mi 
objektet ganske åbenbart være blevet bremset, så¬ 


ledes at det til slut ikke fløj hurtigere end et 
moderne jet-fly. 

I dette, som intet fornuftigt menneske kan forbi¬ 
gå, er der for os intet mærkeligt, men dog forbav¬ 
sende. Det glæder os dog, at der i vor tid kommer 
en sådan løsning, hvortil flere og flere videnskabs- 
mænd i Rusland slutter sig, således bl. a. raketspe¬ 
cialisten professor Sternfeld. I århundreder har man 
set mærkelige flyvende objekter, som slet ikke lig-* 
nede naturlige himmelfænomener. 


Forær en god bekendt et UFO-NYT 
abonnement i julegave 


UFO-kundskab i skolerne? 

Ved første øjekast lyder det som ren utopi, men 
ikke desto mindre lærer skolebørn den dag i dag 
om gamle UFO-sightings. F. eks. finder vi i „Dansk 
læsebog for mellemskolen IV“ følgende citater fra 
1588. De er hentet fra „En sørgelig ligprædiken 
over Frederik den Anden** af Anders Sørensen Vedel. 

„ — thi her er visseligen straf og ulykke for 
hånden, hvilket vi kan forfare af de adskillige vrede 
tegn, som Gud lader os se i himlen og i luften, i 
vandet og på jorden iblandt menneskene**. 

„ — Have vi ikke set her i Ribe nu første søndag 
efter påske ved klokken ti slet, hvorledes et stort 
rundt stykke ild er kommen hastig farende fra ve¬ 
sten op til månen og derfra igen har taget sin færd 
ud imod sydøst. Hvem denne fremmede gæst vil 
ramme, og hvor vidt dette gloende himmelstykke 
vil række, kan kun tiden lære os“. 

„ — Den blodregn, som er falden ved Møgel¬ 
tønder slot anno Domini 1586 den 6. dag decem- 
bris mellem tirsdagen og onsdagen om natten, så 
den lå så tyk på isen, som der havde været slagtet 
mange øksne, — det betyder visseligen noget, hvis 
ikke alle gamle mærker skulle glippe**. 

Selv om de dengang levende har opfattet det som 
vidnesbyrd om Guds kommende straf, kan vi idag 
tydeligt se, at det jo har drejet sig om henholdsvis 
en typisk UFO-overflyvning og en eller anden form 
for affaldsprodukter. Det bliver sikkert sjovt for 
fremtidens skolebørn at lære om „Veggerby-meteo- 
ret“! Bendix Bendixen. 

„Detroit Times“ fra 2.1.59, ,Jl Secolo 
XIX ", Genua 2.1.59 og „Ti yin g Saucer 
Review", London, marts - april 1959 . 

Hurtigt UFO kapper en eg 

Søndag eftermiddag den 28.12.1958 gik den 47 
årige bonde Joseph Bennett en tur på sine marker i 
nærheden af Portglenone, Co. Antrim (Nord-Ir- 
land). Han hørte en mærkelig lyd noget i retning 
af et vindstød. Straks efter så han et rundt, sort 
obj. komme susende fra syd og ca. 6 m over jorden. 
Det smuttede hurtigt mellem to rækker træer, som 
skilte to gårde. Obj. diameter var ca. 2 m. Obj. 
fløj hen over ham og traf et af hans egetræer, hvis 
højde var 12 m og kappede det øverste stykke på 
2 l / 2 meter af. Stammetykkelsen var her 60 cm. Her¬ 
efter forsvandt obj. mod NV. 

Terence Nonweiler, professor i aeronautik ved 
universitetet i Belford, har været på stedet, fore¬ 
taget undersøgelse af træet og talt med Bennett. 
Han tilbageviser, at det kan have været et lyn, da 
der ingen forbrændinger var at se. Der var dog for¬ 
rådnelsesspor på brudstedet og endvidere 4 striber 
i barken, 3 på selve stammen og en på en stor gren 
— alle i en ret linie. Experter fra Det kgl. Forst¬ 
institut i Belfast har undersøgt dele af brudstedet 
under mikroskop og fundet træet sygt. De erklæ¬ 
rede, at et pludseligt vindstød eller skypumpe kun¬ 
ne knække træet. Én ting forvirrede dem dog: Det 
rene, skarpe snit. 

En anden ide havde dr. E. M. Lindsay, direktør 
for Armagh observatoriet, der troede på en vand- 
hvirvel, af hvilke der i dette område havde været 
flere. 

Mr. Bennett svarede til alt dette: Obj. roterede 
ikke og gjorde heller ikke indtryk af at være en 
hvirvelvind. Der blev ikke beskadiget andre træer. 

Hermed slår man både vandhvirvler og skypumpe¬ 
teorien ud. 

3. maj 1959 — Tuscon, Aroma, USA. 

En mystisk eksplosion i luften rystede dette om¬ 
råde kl. 8,50 aften. En talsmand fra Davis-Monthan 
flyverbasen udtalte, at det ikke kunne dreje sig om en 
flyvemaskine, der fløj igennem lydmuren, da der in¬ 
gen fandtes i luften på det tidsrum. Adskillige per¬ 
soner rapporterede at have set „ildkugler med lan¬ 
ge haler af flammer“ der styrede mod nordvest ef¬ 
ter eksplosionen. 


12. maj 1959 — Austin, Texas, USA. 

8 UFOs blev rapporteret flyvende over Austin for 
stor fart med regelmæssige mellemrum på 4 1 /? mi¬ 
nut. De kom alle tilsyne i nord og bevægede sig 
fra nord til syd, idet de svingede i en høj vinkel 
let østover mod byen. De så ud som stjerner, der 
bevægede sig hurtigt. De skinnede som planeten 
Venus, da de først kom til syne. Så blev de uklare 
og strålende afvekslende. Den første genstand kom 
til syne kl. 8,00 aften. 



I midten af oktober måned 1952 havde murer Fe¬ 
lix Fize i Frankrig en observation. Undersøgelsen 
af dette tilfælde er gennemført af Jean Terrassau, 
medarbejder ved bladet „Ouranos". 

Fize arbejdede i nærheden af flyvepladsen Nimes- 
Courbessac. Omkring kl. 19 så han i retning af 
Marseille (mod sydvest) en slags hvidlig sky, som 
bevægede sig hurtigt fremad. Skyen kom i den 
samme højde, og da den blev synlig fra siden, så 
Fize og hans kammerater, at det var et cylinderfor¬ 
met rumskib, metallisk og af en sølv-gul farve. Obj. 
var ca. 30 m lang, diameteren ca. 6 m, og det fløj 
i en højde af 600-800 m max. Den bageste del for¬ 
svandt i en skylignende damp. På cylinderens sider 
var 3 store vinduer oplyst fra en indre, meget hvid 
og klar fluoriserende lyskilde. 5 eller 6 levende 
væsener kunne tydeligt skelnes. De bevægede sig. 
Deres klæder bestod af en khakifarvet rumdragt, 
store briller og tætsluttende hjelme. 

Det er betegnende, at rumskibet kun var synligt 
fra siden og ikke forfra eller bagfra. Næppe havde 
det passeret byggepladsen, hvor vidnerne arbejdede, 
før det igen antog form af en sky. Da rumskibet 
nærmede sig byen, d.v.s. ca. 1 km fra arbejdsplad¬ 
sen, satte det pludseligt hastigheden op til et usand¬ 
synligt tempo. Over Marseille blev det set kl. 18,50, 
over Nimes-Courbessac kl. 19,00 og derefter i om¬ 
egnen af Le Vigan kl. ca. 19,10. Denne distance er 
ca. 250 km og tilbagelagdes på ca. 20 min., hvilket 
giver en gennemsnitshastighed på 750 km/t. Flyve¬ 
linien var absolut ret; hverken højde eller retning 
forandredes i observationstiden (som ganske vist 
kun var 15 sekunder). Obj. bevægede sig omtrent 
lydløst, dog hørte Fize en lyd, som mindede ham 
om lyden fra en lydsvag bilmotor. 

Litteratur 

★ 

Fremtidig vil SUFOI-Horsens hver måned brin¬ 
ge en boganmeldelse her. Det er med denne an¬ 
meldelse meningen at fortælle vore læsere, hvad 
de forskellige UFO-bøger indeholder, idet der 
som tidligere nævnt kun er ca. 10% af de 300 
foreliggende, som er uden andet islæt. Der vi 
dog ikke blive tale om at give nogen bedøm¬ 
melse af de enkelte bøger. 

Det, at en bog anmeldes, skal således ikke op¬ 
fattes som en anerkendelse herfra, vi bringer bø¬ 
gerne efterhånden, som vi får dem hjem — altså 
uden nogen bestemt rækkefølge. 

Bøgerne vil kunne købes i Tysk Bogimport A/S, 
Vestervoldgade 83, København V. 

M. K. JESSUP: The Case for the Ufo 
239 sider med tegninger 

Fortsat 

Jessup omtaler nu russisk videnskab, der er for¬ 
ud for den amerikanske. Han skriver om de store 
spejle, man kan sætte op i rummet og herfra be¬ 
herske verden, eller i alt fald store områder, med 
spejlenes dødsstråler. Han mener, at russerne har 
beslaglagt UFOer og draget nytte af disse, og at det 
er her, de har opnået deres fortrin; men det er hel¬ 
ler ikke umuligt, siger han, at rumfolket har over¬ 
taget den russiske videnskab! J. mener, at løsnin¬ 
gen på UFOer findes i Tibet, og han siger, at rus¬ 
serne nok vil prøve på at finde disse hemmelighe¬ 
der og tage Tibet! Bogen er skrevet i 1953. Jes¬ 
sup mener dog også, at muligheden er tilstede for, 
at rumfolket hjælper den amerikanske videnskab, så 
der kan komme balance i magtstillingen! 

Jessup beretter, efter at have remset sine beviser 
op, at UFOer har været her „altid“, og at det, at vi 
ser så mange nu, kun er et tegn på, at vi er ved at 
vågne op, og han siger endvidere, at det er forstå¬ 
eligt, at disse UFOer, der så den 5. planet ødelægge 
sig selv, selvfølgelig vil forhindre, at vi gør det 
samme. Disse UFOer er en del af vor egen familie, 
og de kommer fra et område, der ligger ca 17500 
miles fra jorden! UFOerne er i familie med den 
første civilisationsbølge på jorden! De er af jordisk 
oprindelse. 


Jessup omtaler nu i mange kapitler alt det, både 
levende og dødt, der falder ned fra himlen, de 
mange uforklarlige „naturfænomener** o.s.v. og me¬ 
ner, at meget af dette stammer fra UFOer. Han me¬ 
ner, at rumskibene eventuelt fylder deres tanke her 
på jorden og tømmer dem igen efter brugen o.s.v. 
Jessup omtaler de mange fugleflokke, der sanseløse 
af rædsel flygter for noget, vi ikke kan se; er det 
usynlige tallerkener? Han omtaler, at der falder 
blod ned, blodigt kød, strimler af kød o.s.v. Er 
dette rester fra måltider, så må individerne vel 
også være af kød og blod, formoder Jessup. Eller er 
det rester af eksperimenter på dyr og mennesker! 
En uhyggelig tanke. Han omtaler også en substans 
som smør og englehår som affaldsprodukter fra 
UFOer. 

Forfatteren omtaler fine linser, der allerede på 
de gamle ægypteres tid var antikviteter, de var også 
faldet ned fra himlen. Er det fra en tidligere jordisk 
kultur, der nu „bor i rummet**? 

Jessup kommer ind på Atlantis og hævder, at der 
var kultur, der var 200000 gammel, og at denne 
kultur for ca. 12000 år siden valgte rummet som op¬ 
holdssted, idet de anså dette for sikrere end jorden. 

Alt dette affald fra himlen kan selvfølgelig stam¬ 
me fra en ødelagt planet, men også fra en kultur 
på jorden, der har taget ophold i rummet og her¬ 
fra smider dette affald ned fra rumskibene. 

Rumskibene er tegn på en umådelig intelligens i 
rummet mellem måne og jord. Intelligensen har ta¬ 
get dette område i besiddelse, og deres store rum¬ 
skibe sees planetagtige i teleskoper fra jorden, de er 
bare styrbare og følger ikke planetbanerne. Nogle 
er skyagtige, men alle kaster de skygger på jord og 
måne. De små „Scouts** ses i jordens nærhed i man¬ 
ge typer fra faste former til ætheriske. Nogle er 
kontrolstyrede andre fjernstyrede. 

Jessup omtaler nu mange tilfælde af levitation, 
som soldaten der forsvandt fra Manilla, og få ti¬ 
mer efter dukkede op i Mexico City 9000 miles 
derfra; om den unge mand, der skulle hente vand 
på en gård. Han forsvandt op i luften med den ene 
spand, den anden lå på jorden, ca. 20 mennesker 
hørte ham råbe om hjælp i næsten en halv time! 
Er dette levitation, ophævelse af tyngdekraften, el¬ 
ler eventuel overgang til en anden dimension! 

Jessup omtaler nu de forhistoriske kulturers kæm¬ 
peværker, pyramiden, Baalbecks ruiner m. m. og 

spørger, om nogen for alvor tror, at det kan laves 
af slaver, nej han mener, at et kæmpe-rumskib sim¬ 
pelthen har løftet disse mange tons store sten på 
plads. Der er sten på 12000 tons, der ligger så tæt 
og nøjagtigt, at man ikke kan få en knivs spids ind 
i mellemrummene. Det er det samme rumskib, der 
har har arbejdet overalt i verden, brugt som hjælpe¬ 
middel af den samme høje kultur, (er dette rigtigt, 
forklarer det mange arkæologiske gåder. P.M.) 

Jessup omtaler nu „Djævelens fodspor", der lå 
med nøjagtig 8V2 tommers indbyrdes afstand på 
en strækning af 100 miles over marker op ad vægge 
over hustage o.s.v. De stod som skarpt nedbrændt 
spor i sneen. Det er selvfølgelig en slags radar, der 
har ledet tallerkenen i en bestemt højde over jorden, 
der har sat disse spor, hævder han. 

Jessup kommer nu ind på det uhyggelige, at der 
forsvinder mennesker fra fly og skibe, der ikke li¬ 
der overlast, men menneskene er væk. På landeveje 
forsvinder folk for næsen af vidner. Er det rumvæs¬ 
ner, der tager dem, og hvad til, er det til eksperi¬ 
menter eller noget endnu værre. Han omtaler foo- 
fighters og ildkugler og mener, at de sidste er UFO- 
ernes våben. Der er mange beviste eksempler på per¬ 
soner, der er angrebet af ildkuglerne, og de er døde 
af forbrændingerne. 

Jessup går igen over til historien og omtaler, at 
folk på Hawaii har kendt fl. tall. i 1000 år, og han 
omtaler indgående Churchwards undersøgelser i Ti¬ 
bet, undersøgelser af beretninger, der rækker 200000 
år tilbage! Forbindelsen med Centralamerika påvi¬ 
ses o.s.v. 

Jessup anbefaler at bruge radar og teleskoper til 
studiet af UFOer og mener, at man kan nå det helt 
store resultat, når disse observationer koordineres 
med ufologers nøgterne og objektive tænkning. 

I sandhed en bog som burde oversættes til glæde 
for alle UFOLOGER. P. Mathiesen. 

Keyhoe, D. E 

Flying Saucer from outer Space. Kr. 12,10. 

Flying Saucer Conspiracy. Kr. 16,50. 

Leslie, D. - George Adam ski: 

Flying Saucers have Landed. Kr. 13,75. 

Menzel, D. H.: Flying Saucers. Kr. 22,05. 

Michel, A: 

Truth about flying Saucers. Kr. 16,50. 


Flying Saucers and the Straightline mystery. 

Kr. 33,55. 

Kuppelt, E.: 

Report on unidentified flying objects. Kr. 19,80. 
Scully, F.: Behind the Flying Saucers. Kr. 12,10. 
Wilkins, H. T.: 

Flying Saucers uncensored. Kr. 17,60. 

World roundup of UFO sightings and events. 

Kr. 26,25. 

Adamski, George: 

Telepati. Kr. 7,00. Forlaget SUFOI, Vojens. 

★ 

Der er tidligere ankommet mennesker 
til )orden fra et eller andet sted, siger 
engelsk kommandør og henviser til 
skabelsesberetningen. 

En engelsk kommandør i flåden, D. K. Winslow, 
har i et læserbrev til „Evening News", sat sig for 
at bevise, at al den snak om, at russerne er de før¬ 
ste mennesker i verdensrummet, er det rene nonsens. 
Kommandøren henviser til Johannes åbenbaring. 

„I Johannes åbenbaring skildres ankomsten af væ¬ 
sener fra en anden klode, i en meget fjern tid, som 
englene og Lucifers fald", skriver Winslow i sit læ¬ 
serbrev. „I skabelsesberetningen dukker de igen op 
som „Guds sønner", der efter at være ankommet til 
jorden et eller andet sted fra, gifter sig med „men¬ 
neskenes døtre"". 

„Vi er formentlig allesammen efterkommere af en 
blanding mellem menneskelige væsener og personer, 
der har invaderet jorden fra verdensrummet for me¬ 
get lang tid siden", slutter kommandør Winslow. 
„Efter en lang forfaldsperiode genfinder menneske¬ 
heden nu et for længst glemt kendskab til rumrejse- 
teknik". 

Frederiksborg Amtsavis 22/9 59. 

3.12.1958: Lykens, Pa.: Et lysende obj. „danser" 
på Himlen i 1V2 time fra kl. 20. I kikkert ses: Ved 
overgang fra stilstand til fart er en mørk, roterende 
tværring synlig. Samtidig udstødes røde, blå og 
grønne lys. 

Husk at underrette SUFOI, 
når De ser et UFO 

Med venlig tilladelse fra 

George Adamski - Lucy Mc. Ginnis 

bringes 


Cosmic Science 


Spørgsmål og svar 


Fortsat 

Sp. 13: Hvorfor synes deres skibe somme tider 
at forsvinde, så vi ikke kan se dem? 

Af to grunde. Den ene en ændring i perspektiv, 
der gør, at vi pludselig synes, at de forsvinder, lige¬ 
som vore flyvemaskiner, som synes at forsvinde, når 
de drejer til en bestemt vinkel. Den anden grund 
er, at vore øjne ikke er i stand til at se objekter, 
der bevæger sig med en meget høj frekvens eller 
hastighed. 

En elektrisk vifte giver et glimrende billede. Når 
strømmen ikke er sluttet og bladene står stille, kan 
vi tydeligt se dem. Når man starter viften og for¬ 
øger hastigheden langsomt, til at begynde med sy¬ 
nes bladene at blive utydelige, hvorefter de vil løbe 
sammen. Når viften løber med stor hastighed, vil 
De kunne se igennem, og dog er det stadigvæk de 
samme solide blade, som De så, da viften stod 
stille. Det samme sker med rumskibe, når de plud¬ 
selig forøger deres hastighed. 

Sp. 14. Sætter rummenneskene sig i forbindelse 
med fordens beboere gennem telepatiske midler? 

Ja, de gør. Dog er der en væsentlig forskel mel¬ 
lem telepatiske meddelelser af almen natur og de 
psykiske „budskaber* 4 almindeligvis kendt og mod¬ 
taget på jorden. Indtil jordens folk er bedre kendt 
med dem selv og med, hvordan deres sind arbejder, 
vil det være vanskeligt for dem at skelne mellem 
meddelelser modtaget fra universets kilder, og tan¬ 
ker, der er overført fra væsener på denne jord. Gen¬ 
nem århundreders menneskelig tilstedeværelse og 
tænkning, sammen med udstråling fra naturen selv, 
er der opstået vibrationer, som er betydelig mere 


virkelige end de fleste mennesker gør sig det klart. 
Derfor er det nødvendigt at udøve en meget stor 
forsigtighed ikke at blande disse tankeformer og 
udstrålinger med sande telepatiske meddelelser. 

Sp. 15. Hvordan forklarer De de mange telepa¬ 
tiske meddelelser som modtages, og som man tror 
er fra rumbeboere, der siger, at vi skal forøge vore 
frekvenser og hvori de giver skrækkelige advarsler, 
om ting, der vil komme? 

Dette igen, vil jeg sige, var et resultat af de me¬ 
dier, som er lydhøre for de tanker, der fylder jor¬ 
den, fremfor at modtage telepatiske meddelelser fra 
de rum-rejsende. De vil sikkert bemærke, at posi¬ 
tion og rang bliver anvendt af dem, som giver med¬ 
delelserne. Som meddelt i „Inside the Space Ships“ 
anvender rummennesker hverken position eller navn 
for at identificere dem selv. De er personligheder. 

Heller ikke forudsiger de vor fremtid. De kan 
måske fortælle os om de logiske resultater af fort¬ 
satte aktioner i en vis retning, men de vil aldrig an¬ 
give en tid. De ved, at en række betingelser, som 
ikke kan forudses, kan intervenere og ændre begi¬ 
venhedernes gang. Jeg ville derfor tilråde, at man 
altid ganske nøje undersøger enhver meddelelse, 
særlig dem, som indeholder „forudsigelser" for frem¬ 
tiden. 


De lænker, som vi ikke fødes med, 
lægger vi selv på os i livets lange løb. 

Henrik Pontoppidan. 



— Kan du så se, der er hunde på månen. 

Hemmelighedsfulde huletegnin¬ 
ger fro en fjern fortid 

Findes der en menneskelig forhistorie med et 
kulturcentrum, der ikke er ulig vor egen kultur af 
i dag, lyder det sensationelle spørgsmål fra den ki¬ 
nesiske arkæolog, professor Tschi Pen-lao, docent i 
oltidsforskning ved universitetet i Peking. 

Fund på klippeøen Jotuo i Tung-fing-hu-søen og 
i „granitdalen“ i Hunan-bjergene (Hunan-provin- 
sen i central-Sydkina) på sydsiden af søen af mærk¬ 
værdige tegninger af en anslået alder af mindst 
45.000 år er anledning til den formodning, at der 
har levet en menneskeslægt, der måske har kendt 
en teknik, som ligner vore dages. 

I oktober 1957 stødte arkæologen med sine 2 
assistenter Hui Tschu-ting og dr. Wu To-wai ved 
undersøgelse af en for ca. 3000 år siden sunken del 
af øen Jotuo i Tung-fing-hu-søen på nogle hidtil 
ukendte huler i øens indre. To dykkere fandt på 
30 m dybde indgangen til en underjordisk labyrint, 
der førte ind i granitøen, som var en del af en tid¬ 
ligere bjergkæde i Tung-fing-hu-søen. Denne bjerg¬ 
kæde var sunken i fortiden som følge af et vold¬ 
somt jordskælv. 

På de glatte undersøiske hulevægge fandtes rens¬ 
dyrtegninger af en sjælden fuldkommenhed, idet 
de for mange årtusinder siden må være hugget ind 
i klippevæggene med yderst skarpe genstande af 
hårdt mefal. Det mærkelige er, at de mennesker, 
som står om de åbenbart flyvende dyr, har en slags 
„pusterør" i munden, åbenbart hemmelighedsfulde 
våben, der for omkring 45.000 år siden måtte an¬ 
ses for sensationelle. 

Længe undrede kinesiske lærde sig over 3 i no¬ 
vember 1953 opdagede rundpyramider, som kom 
til syne efter et jordskælv på sydsiden af øen. De 
må oprindeligt have haft en højde på ca. 300 m. 
Er dét tidligere kinesiske fyrstegrave? Er de kultur¬ 
mindesmærker fra en tidligere menneskehed? Vid¬ 
ner de om en for årtusinder siden højtstående tek¬ 
nisk tidsalder, som er blevet offer for en katastrofe? 
Et tilfredsstillende svar kan efter professor Tschi 
Pen-lao’s mening næppe gives. 

Det er overordentlig svært at trænge ind i de 
åleglatte, røragtige og fyldte gange i rundpyrami¬ 
derne. Uforklarligt fint og stålhårdt presset granit¬ 


støv dækker indgangen og forhindrer fri passage. 
Man har det indtryk, at labyrinten formentlig for¬ 
sætlig er blevet stoppet. En anden teori går ud på, 
at granitstøvet er opstået ved en kraftig eksplosion. 
Akkurat som på øen Jotuo findes der på de pyra¬ 
midelignende bygninger indhugget tegninger, hvor¬ 
til må være anvendt meget spidse og hårde „instru- 
menter“. Alene tegningernes udseende og den hem¬ 
melighedsfulde harmoni over dem synes at stamme 
fra en tid, som er nutiden ganske ukendt. Hvad 
betyder det, at der over hovederne på de små, me¬ 
get firskårne mennesker, som med pusterør sigter 
på rensdyr, svæver cylindriske legemer i strømlinie- 
form og som stiger lodret eller skråt op i luften? 
Hvad er det for mærkelige ovale „fartøjer", som 
synes at svæve mod jorden, og hvori også sidder 
mennesker, som holder små pusterør i hånden og 
ikke i munden? 

Hemmeligheden om disse 45.000 år gi. stenteg¬ 
ninger skal nu ved hjælp af amerikanske arkæologer 
søges løst. 

(Der Tagesspiegel ). 

* 

ADVOCATE (avis), Phoenix, Arizona, USA. 

31. marts 1939. 

„Grøn kugle" observeret over dal. 

En flammende grøn kugle er blevet iagttaget over 
Arizona af en bilist, der kom kørende ad Black 
Canyon hovedlandevejen. 

Hr. W. S. McFarland fra Phoenix, der er fabriks¬ 
inspektør for Arizona Public Service Co., sagde, at 
han bemærkede genstanden, da han kørte mod nord 
ad hovedvejen til den nordlige del af Deer Valley. 

„Det var omkring kl. 0610 søndag morgen", for¬ 
klarede han, „og det varede højst to minutter" ud¬ 
talte McFarland. Han sagde, at han standsede bilen 
og lyttede efter en eventuel lyd, da „den syntes at 
sætte kursen mod Bradshaw bjergene i en vinkel på 
omkring 15 grader fra øst til vest". 

★ 

14. maj 1939 — St. Louis, Missouri, USA. 

En kæde, der bestod af 13 store led, og glodrød, 
faldt ned fra himlen, fortæller James Maney. 

U F 0 - observationer 

over Skandinavien 

I måneden fra 15. oktober til 15. november 1959 
er der indkommet 28 rapporter over observationer 
gjort indtil 1. november. De fordeler sig med 5 i 
juni, 3 i august, 2 i september og 18 i oktober må¬ 
ned. De ses indført på nedenstående skema. 

Til SUFOI er hermed indgået: 


indtil 1. januar 1959 . 308 rapporter 

efter 1. januar . 729 rapporter 

ialt . 1037 rapporter 


Juni-rapporterne. 

Den 7. juni kl. 4,27 sås i to minutter på den 
nordvestlige himmel over Energivej i Randers en 
rund violet genstand med blændende lys gå ret 
højt over himlen mod sydvest. Konturerne var stærkt 
afgrænsede. 

Den 22. juni kl. 21,40 til 23,10 så et ægtepar 
fra Svendborg en rød to-øre stor rund skive komme 


fra vest og forsvinde i øst. Da det nåede ud i ho¬ 
risonten, viste der sig flere blink. 

Den 23. juni skete der jo, som de fleste ved, en 
masse over Danmark. Vi har i forvejen 28 rapporter 
fra den dag, og de er omtalt i tidligere numre af 
UFO-NYT. Nu er der indgået 2 nye rapporter. En 
fra Langeland, hvor et ægtepar kl. 22,00 i fem 
min. ser 3 runde røde ti-ørestore genstande i SØ 
gå lavt over himlen mod S. Den anden er fra 
Odense, hvor en oval genstand „mørkegrøn med 
hvidlig bug“, ca. 1 cm i udstrakt arm kommer 30 
grader over den nordvestlige horisont og efter kort 
tid forsvinder mod øst. Den bevægede sig med 
ujævn fart. 

Den 26. juni fra 05,35 til 0540 ser en chauffør, 
der befinder sig på landevejen ca. 4 km syd for 
Asbo mod Brørup i Jylland, en tallerkenformet 
genstand på ca. 4,50 m i diameter stå og svæve ca. 
y 2 m over landevejen ca. 150 m fremme foran vog¬ 
nen, hvis motor var gået i stå. Det stod og vibre¬ 
rede svagt. Efter 3—4 min.s forløb hævede genstan¬ 
den sig og forsvandt lavt hen over nogle graner, 
roligt men alligevel hurtigt. 

August-rapporterne. 

Den 3. august kl. 21,45 så en 13-årig dreng fra 
Svendborg med 5 voksne brandmænd fra Svendborg 
brandvæsen som vidner en rød skiveformet genstand 
stå i sydøst ret lavt over horisonten. Genstanden 
forsvandt i øst. 

Den 6. august kl. 21,10 til 21,12 ses fra en altan 
i Ballerup en hvid rund genstand i sydøst og for¬ 
svinde mod øst. Den gik skråt nedad, forsvandt, 
men kom kort efter tilsyne og forsvandt skråt opad. 

Den 10. august fortæller en rapport fra afdelingen 
i Bergen i Norge, at der kl. 02,10 i ca. 15 sek. 
over Fjørtoft ved Aalesund sås en to-øre stor rund 
blålig genstand med ligesom en hale efter sig. Den 
fløj fra øst mod vest med meget stor hastighed. 

Fra september er der to nye rapporter. En fra 
Odense fra den 13-, hvor en oval grålig genstand 
på 1 cm i strakt arm ses komme fra VSV og gå mod 
NØ. Den anden er fra Randers. På GI. Hobrovej så 
en kontorist med 2 vidner to hvidgule, aflange gen¬ 
stande komme fra syd højt på himlen og forsvinde 
mod nordvest. Genstandene fulgtes fra syd mod 
nord, indtil den ene svingede mod nordvest. Hele 
synet varede ca. et halvt minut. 

Oktober-rapporterne. 

Den 1. oktober kl. 14,45 så tre voksne i Kædeby 
på Langeland i klart solskin en 10-12 cm stor (i 
udstrakt arm) rund skinnende skive gå lige op fra 
horisonten i vest og forsvinde i zenith. 

Samme dag kl. ca. 17 så en dame fra Sydfyn en 
mærkelig ting. Hun beskriver det som et rødt sil¬ 
kebånd på himlen. Det var 30 cm i strakt arm, og 
det stod på den sydvestlige himmel i ca. 5 min. 

Samme dag kl. 19,40 til 19,45 ser 4 voksne i det 
østlige udkant af Svendborg en rund toørestor gen¬ 
stand, der skifter i farver fra rødt til orange og 
hvidt. Genstanden stod stille i sydvest. 

Over Beldringe flyveplads på Fyn så en dame og 
et barn den 5. oktober kl. 14,13 i ca. 2 min. en 
oval som stål skinnende genstand, der klart aftegnet 
mod himlen bevægede sig i lige linie fra sydøst mod 
nordvest og forsvandt. Der var samtidig fire jetja¬ 
gere på himlen. 

Samme dag, den 5. oktober kl. 17,05, har nogle 
mennesker på Midtfyn set 2 runde genstande med 
en midterstribe lidt mørkere end det øvrige og med 
to „horn“ ovenover midterstiben. De stod først 


stille lavt i horisonten, derpå vippede de 90 grader 
og steg langsomt til højre, hvorefter de med stor 
hast forsvandt skråt op i luften. 

Fra Bergen meldes den 7. oktober kl. 22,45 om 
en gullig oval genstand, der i 20 sek. sås komme 
fra zenith og gå vestover. 

Den 9. oktober kl. 20,05 til 20,08 sås af en 
overbetjent en genstand „som rund tåge med lys 
centrum“. Størrelse: som en tiøre. Højt på himlen 
fra øst mod vest. 

Under en natlig spejderøvelse i Kongsbølle så 
nogle spejdere et rødgult blinkende lys komme fra 
vest og gå mod øst højt på himlen. Derfra gik det 
et stykke mod syd, hvor det stod stille et øjeblik. 
Forsvandt i nordøstlig retning. 

Den 23. november ser en odenseaner kl. 23,11 
en gullig rund skarptegnet genstand på nordhimlen 
40 grader over horisonten, og den 15. kl. 21,10 ses 
ved Skien i Norge en gråagtig skive, stor i om¬ 
kreds, komme oppefra og gå ned i horisonten mod 
nord. 

Kl. 01,30 den 17. oktober havde en tømrerlærling 
på Djursland været beskæftiget i kælderen med at 
reparere sin knallert. Da han kom op, så han en 
ca. 2 m aflang genstand, der så ud som en samling 
balloner, som kom med retning mod huset. Han 
løb om på den anden side af huset, og han greb 
en sten for at kaste den mod de formodede balloner. 
Han kastede stenen uden at ramme genstanden, som 
forsvandt over træerne og videre over byen. 

Kl. 21,50 ser en trænet observatør af himmellege¬ 
mer over Odense den 20. oktober to mindre gen¬ 
stande. Den ene hvidlig og 3—4 gange større end 
en alm stjerne og den anden gullig og som en stor 
stjerne passere himlen ca. 60 gr. over horisonten. 

Også den 21. oktober er der en observation fra 
Odense. Kl. 01,00 ser et ægtepar en rund gul gen- 
rtsnd som en ært i strakt arm fare vandret over 
himlen i øst. 

Den 22. oktober er det medlemmer af SUFOI- 
gruppen i Assens (tidl. Ebberup), der ser deres før¬ 
ste UFO, skønt de ihærdigt har afsøgt himlen mange 
aftener i de sidste par år. Genstanden var ikke så 
stor, men den var der. Den var blå og stod ca. 30 
grader over horisonten ude over Lillebælt. Lyset, 
der tilsyneladende stod stille, forsvandt lige så 
pludseligt, som det var kommet. „Lysets farve var 
kølig blå og mere bleg mod yderkanterne, hvis der 

kan være tale om nogen kant, for omridset var tem¬ 
melig uskarpt, ja, nærmest udflydende“. 

Den 25. oktober kl. 04,35 til kl. 05,15 ser et 
ægtepar i Svendborg fra et vindue i deres hus 2 
genstande komme fra syd og gå over vest mod øst. 
Det hele varede 40 min. Genstandene var krone- 
store. Den ene trekantformet — nærmest linsefor¬ 
met — og der strålede lys ud fra den buede side. 
Den anden skiveformet, og forsynet med et stort 
og tre mindre rødlige ringe. Det så man tydeligt i 
kikkert. Nærmere redegørelse for den interessante 
observation kan fås ved henvendelse til H. Jacoob- 
sen, Marievej 17, Svendborg. 

De to sidste rapporter er fra Norge. 

Den 29. oktober kl. 16,00 ser tre skoledrenge en 
skiveformet, tokronestor sølvfarvet genstand på him¬ 
len i få sek. Dens bane var fra zenith mod den syd¬ 
vestlige horisont. 

Samme dato kl. 18,51 sås i 20 sek. af en ung 
mand en mærkelig formet genstand over „fjellet“ 
mod øst. Den var gul, lydløs, og den pulserede. Ob¬ 
jektets lys slukkedes brat, da det var midt på him¬ 
melbuen. R. Norskov. 


I brugsforeningsbladet „Samvirke“ nr. 17 for ok¬ 
tober måned 1959 findes nedenstående i en artikel 
af V. J. Brøndegaard: 

Artiklen har følgende titel: 

„Der er ikke meget nyt under solen" og vedr. 
opfindelser gjort af kineserne mange år før de sam¬ 
me opdagelser og opfindelser blev gjort i Europa: 

. . . „Himlens sønner“ kalder kineserne sig selv. 
Ifølge de ældste sagn skal dragelignende himmel¬ 
fartøjer have bragt de første mennesker til landet. 
De fleste sagn blev spundet omkring en kerne af 
sandhed, og i dette tilfælde hævder flere kendte 
forskere, at man her for årtusinder siden kan have 
haft kontakt med ikke-jordiske væsener. Ved ud¬ 
gravninger i Mansjuriet fandt kinesiske arkæologer 
for nylig nogle stenplatter med relieffer, der har 
en besynderlig lighed med moderne frømænd eller 
piloter. Fingre og tæer er forsynet med svømmefin- 
ner, kroppen bærer en tætsluttende dragt, på øjne¬ 
nes plads er tegnet noget, der i høj grad minder om 
et par dykkerbriller; fra munden og næsen fører en 
tragt over til en beholder på ryggen, og hovedet 


krones af en kasserollelignende hat med fire langt 
udragende pinde (antenner?). Under alle omstæn¬ 
digheder er det ejendommeligt, at man for ca. et 
årtusinde siden kunne tegne et menneskelignende 
væsen med en udrustning, der så nøje svarer til 
nutidens dykker- eller pilotudstyr“. . . . 


En detektorvarsling kan være 
en hilsen fra rummet, gør Dem 
altid den ulejlighed at se efter , 
om der er »noget på himlen «. 


Drøn ryster Frisco 

„San Francisco, Californien, 7. april (UPI). — 
Et dobbeltbrag så stærkt, at det forvoldte mere ska¬ 
de, end det stærke jordskælv for nylig, rystede i 
dag egnen om San Francisco-bugten. 

Tusinder af skræmte beboere troede, at det var 
endnu et jordskælv eller en voldsom eksplosion. 

Bygningerne rystede, snese af vinduer blev knust, 
og puds faldt ned eller revnede på en 75 mile lang 
strækning, der omfattede San Francisco og byerne 
på halvøen mod syd. Et sprinklersystem eksploderede 
på Alameda Naval Air Station (en af flådens luft¬ 
baser), idet braget hørtes kl. 10 formiddag. Em- 
bedsmænd sagde, at drønet kunne have frembragt 
en pludselig forandring i vandets tryk. 

Nogle mennesker meddeler, at de så røgsporet 
fra en højtflyvende jetmaskine. Flådens og luft¬ 
våbnets baser på egnen benægtede imidlertid, at 
der havde været nogle overlydsmaskiner i luften på 
det tidspunkt* I * * 4 . 

Gladys Fusaro, leder, NY DHQ ICARF. 

★ 

21. maj 1939 — Brindisi, Italien. 

En kæmpestor flyvende cigar, der udstrålede en 
gul farve, blev set af mange mennesker, som den 
kom fra sydvest. „Genstanden syntes at cirkulere 
over byen, fløj så bort med en fantastisk fart med 
kurs mod den albanske kyst“, sagde et vidne. For¬ 
tællere: Mr. og mrs. W. B. Faire. 

UFO’er følger passagermaskine 

Fra jjL e C o ur ri er lnterplanetaire u . 
Oversættelse fra „Le C o urr i er Interplané- 
taire“ nr. 44, marts 1939. 

26. februar 1958. Detroit (Michigan) (U.P.I.) 
— Tre flyvende tallerkener har i % time fulgt en 
PAA flyvemaskine, som fløj fra New York til De¬ 
troit (USA). Piloten, med-piloten, mekanikeren og 
35 passagerer har set UFO’erne som hvid-blå tal¬ 
lerkener, som regulerede deres hastighed med ma¬ 
skinens. UFO’erne skiftede retning i forhold til 
hinanden. 

På jorden har fru Augusta Netzel, fra Eau-Claire 
(Michigan), ligeledes set dem. Hun var i færd med 
at beskære nogle frugttræer, da hendes gartner viste 
hende nogle rødtlysende genstande på himlen, som 
fløj hurtigere end en reaktionsflyvemaskine. 

Peter Killian, som førte maskinen og var chefen 
på samme, så først de tre mystiske „lys". For at 
undgå panik, overgav han rattet til sin næstkom¬ 
manderende og meddelte sagen til passagererne på 
en diplomatisk måde: „Hvis De vil have lidt af¬ 
veksling til desserten, så se på lysene, som findes 
bagbords“. 

Det er på denne måde, at 35 passagerer kan be¬ 
vidne, at der ikke har været tale om en massehal¬ 
lucination. 

Hr. Puscas, 41 år, direktør for konstruktionsaf¬ 
delingen i luftfartselskabet Curtis-Wrights afdeling 
i Utica, har erklæret, at han sammen med de andre 
passagerer så de tre lysende genstande helt klart. De 
havde påbegyndt at ledsage maskinen i Philipsburg 
(Pennsylvania) og forlod den ved Cleveland (Ohio). 
Flyvemaskinen fløj i en højde af 2.500 m ca. og 
med omtrent 560 km’s fart. 

Piloten erklærer „at han aldrig før havde set no¬ 
get lignende". Han præciserede „objekterne holdt 
sig ret langt fra maskinen". Det siges, at også an¬ 
dre piloter i American Airlines har set UFOer. 

FREIBURG, 8. marts 1959. — Observatøren på 
den klimatiske station i Schwarzwald (Koenigs- 
feldt) meddeler, at han torsdag aften har set et 
uidentificeret flyvende obj., som havde en gul farve 
med et grønligt skær, og som fløj med ca. 600-800 
km’s fart i timen. Genstanden må havde befundet 


sig ret lavt, da den fløj meget snart bag nogle træ¬ 
grupper. 

Samme aften bemærkede et ungt amerikansk ægte¬ 
par en diskos over himlen i Freiburg, som viste sig 
meget hurtigt, og som ændrede retning før den for¬ 
svandt. Det lys, som fandtes omkring obj., var denne 
gang fosforhvid med gullig omkreds (konturer). 

Han sad på førersædet i en parkeret bil — en 
lille otteårs knægt — og rev vildt i rattet, mens 
han brummede som en motor med seksten cylindre. 
Jeg kiggede lidt på ham, og så stak jeg hovedet ind 
gennem vinduet og sagde: 

— Tror du ikke, du skulle vise af, når du dre¬ 
jer, dreng — ellers bliver du bare noteret? 

Der var en afgrundsdyb foragt i hans stemme, 
da han svarede: 

— Af hvem, om jeg må spørge? Tror De måske, 
at der er strid s er e på vejen til Mars? 

Areal Phenomena Research Group 
National Headquarters 
3108 Findiy Street 
3108 Findlay Street 
Seattle 18, Washington. 

29. april 1939 — Burns Lake, B. C. Canada. 

Så Alex Gillis og Jerry Monkman virkelig en 
kæmpe flyvende tallerken landet foran deres lastbil? 
Det er hvad beboerne i dette ensomme buskland 
stadig prøver at finde ud af en måned efter, at de 
to så det. Der laves stadig lidt sjov, når historien 
fortælles, men mændene er gravalvorlige og har 
endog indberettet det til RCMP. De fastholder, at 
deres overnaturlige tilfælde skete kl. 10,30, da de 
kørte til Monkmans hjem ved Grassy Plains, 360 
miles nord for Vancouver. „Vi kom lige op på top¬ 
pen af en bakke, og der stod den på vejen lige 
foran os". Monkman fortalte en butiksindehaver 
Hugh Neave i Francois Lake: „Den var ca. 14 fod 
bred, formet som et æg, og det så ud, som om der 
var lys i toppen", sagde han. Begge mænd sagde, at 
det var klart måneskin, og at det grålige mystiske 
objekt var meget tydeligt på midten af vejen. Efter 
få øjeblikke forsvandt det uden en lyd. De sagde, at 
den var steget lige op med stor fart. Indtil for ny¬ 
lig, ingen af dem nævnte det udenfor deres familie 
af frygt for latterliggørelse. 

Magdalensberg, 4. september 1938. (Østrig). 

Over Magdalensberg blev tre på hinanden føl¬ 
gende dage observeret ukendte fl. obj. De viste sig 
hver dag et kvarter tidligere end den foregående 
dag, brugte sig ca. 5 minutter til at passere et 
himmelsegment og lyste hvert 4. sekund intensiv 
op. 

Opsynsdamen ved Magdalensberg-udgravningerne, 
fru Joham, telefonerede for kort tid siden til grev 
Georg Khevenhuller i Niederosterwitz og fortalte 
ham, at hun havde set et ukendt fl. obj. Det fl. 
obj. viste sig over Magdalensberg kl. ca. 8,10 og 
var derpå trukket hen over himlen, hvor det for¬ 
svandt bag Petzen. Fru Joham foretager også ob¬ 
servationer angående vejrliget over Magdalensberg, 
og hun er meget omhyggelig med sine observationer 
og notater. Da hun har gennemført dette arbejde 
gennem mange år, ser hun let enhver forandring på 
himlen. 

Den næste aften samledes hele udgravningsstaben 
på den brede plads foran opsynshuset. Denne gang 
viste det ukendte fl. obj. sig kl. 19,55 og trak hen 
over himlen i retning mod Petzen. Det lyste hver 
4. sekund meget intensiv og var i størrelse som en 
fix-stjerne. 

Den tredie aften kom det fl. obj. igen nøjagtigt 
et kvarter tidligere end foregående aften, nemlig 
kl. 19,40. Også denne gang så videnskabsmændene 
fra Magdalensberg med professor Egger, hans frue, 
grev Georg Khevenhuller og studenterne i spidsen 
det gådefulde fl. obj. Det lyste igen med interval¬ 
ler på 4 sekunder og brugte ca. 5 minutter til at 
passere det himmelafsnit, der omfatter retningen 
fra St. Veit over Magdalensberg til Petzen. Også 
denne gang forsvandt det bag det kendte Kårtner 
Grenzberg. Yderligere observationer de følgende 
aftener kunne ikke foretages, fordi det herefter blev 
for lyst, da det fl. obj. trak hen over himlen. 

Grev Georg Khevenhuller fortalte til vor med¬ 
arbejder (på avisen): „Det var en af de største op¬ 
levelser i mit liv. Man havde følelsen af, at frem¬ 
mede væsener fra himmelrummets uendelighed ville 
give os et tegn. Vi videnskabsmænd er ikke så store 
på det, at vi tror, at det er umuligt, at der ikke 
i dybet af verdensrummet skulle findes andre be¬ 
boede verdener" Også på professor Egger — den 
verdenskendte videnskabsmand og leder af udgrav¬ 
ningerne ved Magdalensberg — og hans frue har 


oplevelsen med det gådefulde fl. obj. gjort et stort 
indtryk. 

Det kan ikke dreje sig om en fra Rusland eller 
Amerika afskudt Sputnik eller Explorer, fordi disse 
udskudte objekter omkredser jorden meget hurtigt, 
mens det gådefulde fl. obj. forholdsvis langsomt 
trækker hen over himlen over Magdalensberg og 
blusser op hvert 4. sekund. 

Det giver også anledning til eftertanke, at det fl. 
obj. viser sig et kvarter tidl. end den foregående 
aften. 

Da samtidig fl. obj. er observeret i Triest og 
over Kaiserlautern i Tyskland, føjer denne østrigske 
beretning sig godt ind i det almindelige billede. 
Beretningen får så meget mere vægt, fordi kendte 
videnskabsmænd, som er vante til skarpe iagttagel¬ 
ser og til nøje at veje kendsgerninger, før de ud¬ 
taler sig, så præcis kan skildre deres indtryk. 

UFO - Nachrichten. 

Kilde: N. Y. DAILY MIRROR, 30. maj 1959, 
side 17, spalte 2. 

Ny generator anvender to luftarter. 

SCHNECTADY, 29. maj (AP) — General Elec¬ 
tric Co. meddelte i dag, at man havde fremstillet 
en elektricitetsfrembringende kraftcelle, som mulig¬ 
vis ville egne sig til brug i rumfartøjer. Cellen er 
en 3-tommers rund skive af en tykkelse på V2 tom¬ 
me. Den frembringer elektricitet ud fra brint og 
ilt. Skiven er delt i to kamre. Bintmolekylerne slås 
i stykker ved elektroden i det ene kammer og bevæ¬ 
ger sig ind i det andet, hvorved der produceres 
strøm. — Citat slut. 

Den forøvrigt kendte direktør for den amerikan¬ 
ske regeringsagentur vedr. yderliggående undersø¬ 
gelser, hr. Roy W. Johnson sagde, da han talte til 
medlemmerne af den lutheranske kirke St. John, 
hvor han er degn, at der meget godt kan være liv 
på andre planeter. 

„Hvis det er sandt, at vi har et middel til at 
komme derop, kan vi ikke vente på grund af dem“. 
Han tilføjer, bl. a.: 

„Religionerne vil utvivlsomt blive indblandet i de 
fremtidige diskussioner vedr. menneskets opdagelse 
af verdensrummet. Der vil være spørgsmål, som ikke 
kan besvares af videnskaben, og kirken skal derfor 
aktivt medvirke til fastslåen af menneskets endelige 
stilling i universet". 










Fortæl Deres venner om ADAMSKI’S „TELEPATI" 


FRANKRIG: 

Den 30. januar 1959, kl. 7,30 om morgenen, har 
et ukendt obj. fløjet over himlen i Frankrig og er 
blevet observeret i Montélimar, Labégude, Voiron, 
Lyon, Dijon, Bellegarde, Clermont, Gannat, Autun, 
Charlon-s.-Saone, Ambérieur, Montlucon, o.s.v. Alle 
lokale aviser har omtalt, uden at tage hensyn til 
rapporterne i naboegnene og i „Paris-Inter“ og 
„France 1“. Obj. er omtalt dels som ildkugle, cigar- 
formet obj., hvidt område i forenden, med en slags 
rød trekant i bagenden, oval form, en hale af glimt, 
men i almindelighed lydløs. Dette er de karakteri¬ 
stiker, som angives af talrige vidner, som hverken 
kan forklares gennem Sputniker, meteorer eller re¬ 
aktionsmaskiner. 

Den 17. aug. 1958 har føreren af en brasiliansk 
flyvemaskine (Rio de Janeiro til Sao-Luis) måttet 
forsinke sin landing i lufthavnen i Sao-Luis, fordi 
han var bange for at have et sammenstød med et 
stærkt lysende, uidentificeret flyvende obj., som 
fløj foran ham. Kontroltårnet meddelte på fore¬ 
spørgsel, at ingen anden flyvemaskine skulle lande. 
Kort tid efter forsvandt obj. bagved horisonten. 

Gennem et fuldstændigt pålideligt vidne har vi 
erfaret, at i natten fra den 29. juni 1957 blev en 
DC-3 maskine af det brasilianske selskab, Cia. Bra- 
siliana Real-Aerovias Airlines, forfulgt, ofte meget 
tæt, i 40 min. af et uidentificeret obj., som havde 
form af en flad diskos omgivet af rød farve. Flere 
gange lavede obj. manøvrer under forfølgelsen, som 
gjorde passagererne og flyvemaskinens besætning 
bange. Det var umuligt for vor udmærkede medar¬ 
bejder, Dr. Oliva Fontes, hos selskabet at få opgivet 
navnene på passagererne . . . 


TELEPATI 

Adamskis vidunderlige bog 
er nu udkommet. 

96 sider 

Godt papir - Solidt omslag 
PRIS KUN 7 KR. 

Benyt Dem af denne enestå¬ 
ende chance, skriv til: 

SUF0I, Vojens 
Præstegårdsvej 40, Vojens 
Eller benyt telf., vi svarer 
hele døgnet på (045) 41708 




Venus er omgivet s f sa tyk og i æt en 
atmosfære, at man aldrig har set selve 
'overfladen.Dette har gennem århundre¬ 
derne givet anledning til al le hånde 
fantastiske gætterier. 


Venus, vor nærmeste med-p/anet, 
kan /gseså 

Mystiske JJenus. 

dagen. 




En TV-raket vil nok en dag gå gei 
nem atmosfæren og vende hjem med \ 
fotos af overfladen . 


Gennem tiderne har man forestillet sig de mær. 
keligste væsener som beboere af vor nabo planet. 
Men de herrer alle hjemme i fantasiens verden. 
Eventuelt- li v på Venus må være u derst pr i • 
mitivt . for atmosfæren består af ku!sj/re . 


UFO-NYT udvides snart 
med 4 sider 


RounborgTrgk-Skiv« 


Fortæl Deres venner om 
UFO-NYT 
















